'चैटजीपीटी' और गूगल के 'बार्ड' को मिलेगी टक्कर, OpenAI छोड़ने की वजह भी बताई
TruthGPT vs ChatGPT; Elon Musk's Launch of TruthGPT - A Revolutionary Language Model  आर्टिफिशियल इंटेलिजेंस (AI) प्लेटफार्म 'TruthGPT' लॉन्च करने की घोषणा की है। इसके जरिए मस्क ओपनएआई (OpenAI) के चैटजीपीटी (ChatGPT) और गूगल के बार्ड (Bard) को टक्कर देंगे।
बिलिनेयर एलन मस्क ने आर्टिफिशियल इंटेलिजेंस (AI) प्लेटफार्म 'TruthGPT' लॉन्च करने की घोषणा की है। इसके जरिए मस्क ओपनएआई (OpenAI) के चैटजीपीटी (ChatGPT) और गूगल के बार्ड (Bard) को टक्कर देंगे।
फॉक्स न्यूज को दिए इंटरव्यू में मस्क ने OpenAI पर AI को झूठ बोलने की ट्रेनिंग देने का आरोप लगाते हुए आलोचना की। उन्होंने कहा कि OpenAI अब केवल मुनाफे के लिए 'क्लोज्ड सोर्स' वाला प्लेटफार्म बन गया है।
साथ ही मस्क ने गूगल के को-फाउडर लैरी पेज पर AI की सेफ्टी को गंभीरता से नहीं लेने का आरोप लगाया।
2 महीने पहले TruthGPT का दिया था हिंट
एलन मस्क ने 2 महीने पहले 17 फरवरी 2023 को TruthGPT लाने के बारे में हिंट दिया था। उन्होंने ट्वीट करते हुए लिखा था "हमें जो चाहिए वो है TruthGPT।"
सेफ्टी का सबसे अच्छा तरीका होगा TruthGPT
इंटरव्यू में एलन मस्क ने कहा, "मैं कुछ ऐसा शुरू करने जा रहा हूं जिसे मैं TruthGPT या मैक्सिमम ट्रुथ सर्च करने वाला AI कहता हूं। ये यूनिवर्स के नेचर को समझने की कोशिश करेगा। TruthGPT से ह्यूमन्स को किसी तरह का कोई खतरा नहीं होगा। उन्होंने कहा कि लॉन्च के बाद TruthGPT गूगल और OpenAI प्लेटफार्म के अलावा एक और नया ऑप्शन देगा।
AI में सिवलिजेशन डिस्ट्रक्शन की क्षमता
एलन मस्क ने अपने प्लेटफॉर्म को सेफ बताया लेकिन वो ये भी मानते हैं कि AI में सिविलाइजेशन को खत्म करने की क्षमता है। उन्होंने कहा, 'AI किसी किसी खराब एयरक्राफ्ट डिजाइन और खराब कार प्रोडक्शन से भी ज्यादा खतरनाक है। साथ ही, AI में सिवलिजेशन डिस्ट्रक्शन करने की भी क्षमता है।'
मस्क ने OpenAI छोड़ने की वजह बताई
मस्क OpenAI के फाउंडर्स में से एक थे, जिसकी स्थापना साल 2015 में हुई थी। हालांकि, उन्होंने 2018 में अपने स्टेक के साथ कंपनी भी छोड़ दी। मस्क ने बताया कि टेस्ला और स्पेसएक्स पर फोकस करने के लिए उन्होंने OpenAI को छोड़ दिया था। इसके अलावा वो OpenAI की टीम की कुछ बातों से सहमत भी नहीं थे।
मस्क ने X.AI corp नाम की कंपनी रजिस्टर कराई
स्टेट फाइलिंग के अनुसार, एलन मस्क ने पिछले महीने अमेरिका के नेवादा में X.AI corp नाम की एक कंपनी रजिस्टर कराई है। इस कंपनी में मस्क एकमात्र लिस्टेड डायरेक्टर हैं। मस्क के फैमिली ऑफिस के डायरेक्टर जेरेड बिर्चेल को कंपनी का सेक्रेटरी बनाया गया है।
ChatGPT से कोई भी सवाल पूछ सकते हैं
ChatGPT से आप कोई भी सवाल पूछ सकते हैं। यानी ईमेल लिखने से लेकर CV तक आप इससे बनवा सकते हैं। रील या अपनी वीडियो कैसे वायरल करना है, इसका भी जवाब ChatGPT देता है। वाइफ को क्या गिफ्ट दें, इस पर भी ChatGPT आपको सुझाव देता है। जैसे यदि किसी स्टूडेंट को डेमोक्रेसी पर एसे यानी निबंध लिखना है तो वह तुरंत ChatGPT पर टाइप करेगा Write an essay on democracy। नीचे आप ग्राफिक्स में देख सकते हैं कि ये कैसे काम करता है।
अभी ChatGPT सबसे आगे
AI की दुनिया में फिलहाल माइक्रोसॉफ्ट के बड़े निवेश वाली कंपनी OpenAI का ChatGPT सबसे आगे है। चैटजीपीटी को पिछले साल 30 नवंबर को लॉन्च किया गया था और एक महीने के भीतर इसके यूजर्स की संख्या दस करोड़ को पार कर गई थी। मार्च 2023 चैटजीपीटी एक ऐसी जनरेटिव AI टेक्नोलॉजी का इस्तेमाल करता है सूचनाओं को इकट्ठा कर नया डाटा बनाता है। वहीं गूगल का चैटबॉट बार्ड LaMDA के लार्ज लैंग्वेज मॉडल पर बेस्ड है।
गूगल ने पिछले महीने लॉन्च किया था 'बार्ड' 
गूगल ने पिछले महीने ओपन AI के इंटरैक्टिव चैटबॉट चैटजीपीटी के कॉम्पिटिटर 'बार्ड' को लॉन्च किया था। हालांकि अभी इसे केवल यूएस और यूके में चुनिंदा यूजर्स ही एक्सेस कर सकते हैं। टेस्टिंग के बाद इसे धीरे-धीरे सभी यूजर्स के लिए रोल-आउट किया जाएगा। गूगल ने कहा कि भारत और दुनिया के दूसरे देशों में पहुंचने में अभी इसे समय लग सकता है। नीचे आप ग्राफिक्स में देख सकते हैं कि ये कैसे काम करता है।
